# INGLISE KEEL A-võõrkeelena

**II KOOLIASTE 4. klass**

**I Õppe-eesmärgid**

3. klassi A-võõrkeele õpetusega taotletakse, et õpilane:

1) huvitub võõrkeele õppimisest;  
2) omandab positiivse hoiaku võõrkeele õppimisse;  
3) omandab oskusi võõrkeelte õppimiseks;  
4) omandab erinevaid lugemis- ja kuulamisstrateegiaid;  
5) huvitub õpitavat keelt kõnelevast maast ja selle kultuurist;  
6) arendab oskust väljendada enese seisukohti;  
7) kinnistab ja arendab oskust töötada nii paaris kui ka rühmas.

**II Lõiming**

Inglise keele ainekava arvestab teadmisi, mida õpilane saab teiste ainevaldkondade kaudu. Inglise keele tundides kasutatavad õppematerjalid annavad õpilastele keelelised vahendid erinevate valdkondadega seotud teemade käsitlemiseks. Võõrkeeleoskus toetab õppijat tema huvialade arendamisel, võimaldades ligipääsu lisateabeallikatele (nt internet, kirjandus jm.)

**III Õppeainete ajaline maht**  
II kooliaste: 4. klassis 4 tundi nädalas

**Ainekava: 4. klass, inglise keel A-võõrkeelena**

**1. Õppe-ja kasvatuseesmärgid**  
4. klassi A-võõrkeele õpetusega taotletakse, et õpilane:

1. tuleb toime lihtsate kirjutamis-, kuulamis- ja lugemisülesannetega;
2. huvitub võõrkeele õppimisest ning nende kaudu silmaringi laiendamisest;
3. õpib kasutama käsitletud temaatika piires õpitud sõnavara suhtlemisel;
4. õpib tundma erinevaid võõrkeelte õppimise strateegiaid, mis aitavad tal hiljem iseseisvalt õppida;
5. huvitub õpitavat keelt kõnelevatest maadest ja nendega seonduvast;
6. õpib kaaslastega koostööd tegema (läbi paaris- ja rühmatöö, rollimängu, intervjueerimise, dramatiseeringu jne)
7. õpib kasutama keele omandamiseks vajalikke abivahendeid (sõnaraamat, internet)
8. **Õppeaine sisu.**
   1. **Teemad ja alateemad.**

Kordab ja kinnistab 3. klassis õpitud teemasid (vt 3.klassi ainekava). Lisanduvad järgmised alateemad:

**Mina.** Eelistused ja lemmikud.   
**Kodu ja lähiümbrus.** Ilm, kuud ja aastaajad, kodu kirjeldamine.  **Kodukoht Eesti.** Pealinn, keeled, kodukoht, kodukoha kirjeldus. **Õpitavat keelt kõnelevad maad.** Sümbolid, pealinnad, lipud, asukoht kaardil.  **Igapäevaelu.** Kellaaeg, arvud, käitumisreeglid (koolis), sõprus, igapäevased tegevused ja nendega seotud vahendid, sünnipäeva ja pikniku pidamine (sh toidud-joogid), matkamine, turvalisus, tee juhatamine.  **Vaba aeg.** Pallimängud, hobid, talvised tegevused.

* 1. **Keelestruktuurid**

Kordab ja kinnistab 3. klassis õpitud teemasid ja struktuure (vt 3.klassi ainekava). Lisanduvad järgmised alateemad:

**Omadussõna:** vastandid*,* lühikeste omadussõnade alg-, kesk- ja ülivõrre.  
**Arvsõna:** põhiarvud (1-100), järgarvsõnad 1-100, kuupäev, aastaarv.  
**Asesõna:** näitavad (*this, that, these, those*), umbmäärased *(something, somebody, everybody, nobody)*.  
**Küsisõna:** *why, which, what*...*like*. Üldküsimus koos lühivastustega.   
**Tegusõna:** lihtminevik. **Määrsõna:** sagedusmäärused *every*, *never*, *always, often, sometimes*.  
**Eessõna:** enamkasutatavad eessõnad (nt.  *next to, in front of, at, to, by*).  
**Sidesõna:** *or, because, than* (võrdlemisel).  
**Lauseõpetus:** käsklause, palve, keeld, ettepaneku tegemine, asukoha määramine lauses (*There is/are…*).

* 1. **Arendatavad oskused.**

KUULAMISEL:

* süvendab 3. klassis õpitud oskusi;
* saab aru õpitud sõnavara ulatuses tekstidest, lauludest, luuletustest;
* püüab mõista konteksti abil neis esinevaid üksikuid tundmatuid sõnu;
* eristab vestluses olevate erinevate inimeste kõnet;
* õpib sihipäraselt (teatud eesmärgi või ülesandega) kuulama (selektiivne, globaalne);
* õpib teksti mõistmiseks ära kasutama mitteverbaalsete elementide olemasolu (tausthelid, kõnelejate arv);
* õpib teksti mõistmisel ära kasutama kõnelejate hääletooni ja intonatsiooni;
* õpib eristama kuulatavast tekstist vajalikku informatsiooni;

LUGEMISEL:

* süvendab 3. klassis õpitut:
* saab aru kirjalikest tööjuhenditest;
* saab aru tuttava sõnavaraga tekstidest;
* oskab õige intonatsiooni, rõhu ja rütmiga lugeda õpitud dialooge, jutte, luuletusi;
* oskab leida tekstist olulist;
* õpib sõnade või keelendite mõistmiseks kasutama piltide, konteksti või sõnaraamatu abi;

KÕNELEMISEL:

* süvendab ja laiendab 3. klassis õpitut:
* häälib võõrhäälikuid korrektselt;
* oskab vastata lihtsatele küsimustele õpitud temaatika piires;
* oskab õpitud sõnavara piies rääkida igapäevastest tegevustest;
* oskab esitada lihtsaid küsimusi õpitud teemade piires;
* oskab kasutada õpitud fraase õige intonatsiooniga;
* õpib kõiki võõrhäälikuid korrektselt hääldama;
* õpib kasutama suhtelemiskeelendeid õige intonatsiooniga;
* õpib suhtlema õpitud temaatika piires;

KIRJUTAMISEL:

* süvendab 3. klassis õpitut:
* õpib kirjutama õpitavaid sõnu ja keelendeid ning vajadusel kontrollima (õpiku, sõnastiku abil);
* õpib lühijutukesi kirjutama;
* kirjutab etteütlusi.

**4. Õpitegevus**

**Õppetegevust kavandades ja korraldades:**

* lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;
* taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;
* võimaldatakse õppida üksi ning üheskoos teistega (iseseisvad, paaris- ja rühmatööd), et toetada õpilaste kujunemist aktiivseteks ning iseseisvateks õppijateks;
* kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;
* rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid;
* mitmekesistatakse õpikeskkonda: nt õuesõpe;
* kasutatakse erinevaid õppemeetodeid, sh aktiivõpet: rollimängud jne.

**Osaoskuste arendamiseks sobivad näiteks:**

1. eakohaste tekstide kuulamine ja lugemine;
2. meedia- ja autentsete audiovisuaalsete materjalide kasutamine (nt lühifilmid);
3. loovtööde kirjutamine (nt sõnumid, postkaardid, kirjad);
4. lühiettekanded (nt pildi- või fotokirjeldus, hobide tutvustamine);
5. rolli- ja suhtlusmängud;
6. info otsimine erinevatest võõrkeelsetest teatmeallikatest (nt sõnaraamatud, Internet).
7. **Kontroll ja hindamine.**

II kooliastmes hinnatakse põhiliselt õpilase kuulatud tekstist arusaamist ja suulist väljendusoskust. Hinnates kasutatakse sõnalisi hinnangud, mis toovad esile õpilase tugevused ja edusammud. Õpilane õpib õpetaja juhendamisel ise oma tööle hinnangut andma.

1. **Õppematerjal.**

*“I Love English 2”,* Ülle Kurm, Ene Soolepp, Studium